section_heading: Prvi svjetski rat
paragraph_text: Na početku Prvog svjetskog rata 3. konjička divizija nalazila se u sastavu 1. armije kojom je na Istočnom bojištu zapovijedao Viktor Dankl. Zapovijedajući 3. konjičkom divizijom Brudermann sudjeluje u Bitci kod Krasnika, te borbama kod Lubina. U listopadu 1914. Brudermann je s 3. konjičkom divizijom premješten dalje na sjever gdje sudjeluje u borbama oko Ivangoroda. Krajem 1914. Brudermann je s 3. konjičkom divizijom ponovno premješten i to u sastav 2. armije u sklopu koje sudjeluje u borbama oko Tomaszowa, da bi početkom 1915. bio premješten u Karpate gdje sudjeluje u Karpatskoj ofenzivi. U srpnju 1915. 3. konjička divizija ulazi u sastav 7. armije pod zapovjedništvom Karla von Pflanzer-Baltina u sklopu koje sudjeluje u borbama na Dnjestru i Siretu.